Apolonija (Ilyrija)
Apolonija (alb. Apolonia, gr. Ἀπολλωνία κατ᾿ Ἐπίδαμνον) – antikinis miestas, įsikūręs Ilyrijoje, dabartinėje pietvakarių Albanijoje, prie Vjosės upės senosios vagos. Įkurtas 588 m. pr. m. e. graikų kolonistų. Klestėjo romėnų valdymo laikais. Patyrė nuosmukį IV a. po žemės drebėjimo, kuris pakeitė upės vagą. Apleistas vėlyvojoje antikoje. Šalia miesto driekėsi žymus romėnų kelias Via Egnatia, kuris buvo ypač svarbus provincijos ekonomikai. Mieste buvo žymi antikinė filosofinė mokykla. Joje studijavo pirmasis Romos imperatorius Augustas. Teatro griuvėsiai Vaizdas nuo akropolio